
Parlamentul  României

Camera  Deputaţilor
Comisia pentru Sănătate şi Familie
               Nr. 28/ 563 / 2 noiembrie  2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.58/2006 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun (PLX 727/2006), prioritate legislativă UE, adoptat de Senat în şedinţa din 5 octombrie 2006 şi  trimis comisiei  spre examinare,  în fond,  în procedură de urgenţă, cu adresa nr.PLX  727  din 11 octombrie 2006, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 727/17.10.2006, avizul Comisiei pentru industrii şi servicii nr.23/229/18.10.2006 , precum şi avizul Consiliului Legislativ nr.1155/28.08.2006.

În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                  Nr. 28/ 563/2 noiembrie 2006 

R A P O R T

asupra proiectului de Lege pentru aprobarea Ordonanţei de urgenţă a Guvernului nr.58/2006 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun (PLX 727/2006)
1. Cu adresa nr.PLX  727  din 11 octombrie 2006, Comisia pentru sănătate şi familie a fost sesizată cu dezbaterea , în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.58/2006 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun (PLX 727/2006) , prioritate legislativă UE , adoptat de Senat în şedinţa din 5 octombrie 2006,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 727/17.10.2006, avizul Comisiei pentru industrii şi servicii nr.23/229/18.10.2006 , precum şi avizul Consiliului Legislativ nr.1155/28.08.2006.
Prezentul proiect de lege are ca obiect de reglementare modificarea şi completarea Legii nr.349/2002 pentru prevenirea şi combaterea efectelor produselor din tutun prin preluarea prevederilor comunitare în totalitate. Proiectul de lege se racordează inclusiv tendinţelor manifestate la nivel european, integrate politicii Uniunii Europene în domeniul protecţiei sănătăţii cetăţenilor europeni. Proiectul de lege cuprinde prevederi privind definiţia nicotinei , pachetului şi ambalajului. De asemenea, cuprinde prevederi privind atribuţia Ministerului Sănătăţii Publice de a transmite Comisiei Europene, anual sau ori de câte ori apar modificări referitoare la lista laboratoarelor agreate pentru măsurarea conţinutului de gudron, nicotină şi monoxid de carbon din produsele de tutun.
Având în vedere cele prezentate mai sus, comisia propune Plenului Camerei Deputaţilor spre dezbatere şi adoptare proiectul de lege, care face obiectul raportului.
2. Proiectul de lege  face parte din categoria legilor ordinare , potrivit prevederilor articolului 73  din Constituţia României, republicată.

3. La lucrările comisiei din ziua de 1.11.2006 au fost prezenţi 16 deputaţi, fiind absent motivat 1 deputat.
Raportul comisiei a fost adoptat în unanimitate.

4. Proiectul de lege,  potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune Plenului  Camerei Deputaţilor admiterea fără modificări a proiectului de Lege pentru aprobarea Ordonanţei de urgenţă a Guvernului nr.58/2006 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun (PLX 727/2006), în forma înaintată de Senat.
PREŞEDINTE,

DEP.ACAD.PROF.DR.MIRCEA IFRIM

